b'\n_START_ARTICLE_\nGrb Angole\n_START_PARAGRAPH_\nGrb Angole reflektira nedavnu pro\xc5\xa1lost ove dr\xc5\xbeave. U sredini grba nalaze se ma\xc4\x8deta i motika, koje predstavljaju revoluciju kroz koju je dr\xc5\xbeava stekla nezavisnost, kao i va\xc5\xbenost poljoprivrednika. Iznad njih je zvijezda koja predstavlja napredak, dok sunce u izlasku predstavlja novi po\xc4\x8detak. Oko simbola nalazi se krug sastavljen od zup\xc4\x8danika, koji simbolizira industriju, te listova kave, koji simboliziraju industriju kave.   _NEWLINE_Na dnu grba nalazi se otvorena knjiga koja simbolizira obrazovanje, a ispod nje je natpis "Rep\xc3\xbablica De Angola" (Republika Angola).'